dvergstjerner
Store norske leksikon,Realfag,Astronomi,Sol og stjerner
Dvergstjerner, eller dverger, er en betegnelse som tidligere ble brukt om stjerner som ligger på hovedserien i Hertzsprung–Russell-diagrammet.
Opprinnelig ble stjernene ordnet i to klasser etter absolutt lysstyrke: kjemper og dverger. Antallet klasser er senere utvidet, og stjernene inndeles nå i luminositetsklasser. Betegnelsen «dvergstjerne» er erstattet av «hovedseriestjerne» (luminositetsklasse V), spesielt for å unngå sammenblanding med hvite dverger. Men fremdeles kalles hovedseriestjerner av sen spektralklasse røde dverger, ettersom disse er mindre og kjøligere enn flertallet av hovedseriestjernene.En brun dverg er en mellomting mellom en planet og en stjerne. Massen er så liten at kjernefysisk fusjon ikke kan sette i gang. Les mer i Store norske leksikon stjerne